На основу члана 52б и 52г Статута Града Ниша („Службени лист Града Ниша“, број 88/2008, 143/2016 и 18/2019) и члана 2. и 72. Пословника о раду Градског већа Града Ниша („Службени лист Града Ниша“, број 1/2013, 95/2016, 98/2016, 124/2016, 144/2016 и 117/2020),

 Градско веће Града Ниша, на седници одржаној дана 21.12.2023. године, доноси

**ЗАКЉУЧАК О СПРОВОЂЕЊУ ЈАВНЕ РАСПРАВЕ О НАЦРТУ**

**ОДЛУКE O НАКНАДИ ЗА КОРИШЋЕЊЕ ПРИРОДНОГ ЛЕКОВИТОГ ФАКТОРА**

**I**

 Одређује се спровођење јавнe расправа о Нацрту Одлукe o накнади за коришћење природног лековитог фактора.

**II**

 Јавна расправа о Нацрту Одлукe o накнади за коришћење природног лековитог фактора спровешће се у периоду од 21.12.2023. године од 17,00 сати до 22.12.2023. године до 17,00 сати.

**III**

 Позивају се заинтересовани грађани, представници удружења грађана, представници штампаних и електронских медија, стручна и остала јавност да узму учешће у јавној расправи подношењем предлога, сугестија и мишљења о Нацрту Одлукe o накнади за коришћење природног лековитог фактора путем мејла: UF.Info@gu.ni.rs до 22.12.2023. године, до 17,00 сати.

**IV**

 Након сумирања приспелих предлога, сугестијa и мишљења заинтересованих грађана, представника удружења грађана, представника штампаних и електронских медија, стручне и остале јавности Градска управа за финансије сачиниће и доставиће Градском већу Града Ниша извештај о јавној расправи.

**V**

 Стручне и административно техничке послове у поступку припреме и одржавања јавне расправе за потребе Градског већа Града Ниша обавиће Градска управа за финансије.

**VI**

 Нацрт Одлукe o накнади за коришћење природног лековитог фактора и овај Закључак објавити на званичној интернет страници Града Ниша www.ni.rs**.**

Број: 1753-3/2023-03

У Нишу,21.12.2023. године

**ГРАДСКО ВЕЋЕ ГРАДА НИША**

 ПРЕДСЕДАВАЈУЋA

 ЗАМЕНИЦА ГРАДОНАЧЕЛНИЦЕ

Душица Давидовић

**О б р а з л о ж е њ е**

 Чланом 52 б. Статута Града Ниша прописано је да су органи града дужни да одрже јавну расправу у поступку утврђивања стопа изворних прихода Града, која се спроводи на предлог надлежног органа за припрему и утврђивање нацрта, а да јавну расправу организује Градско веће, на начин и у време које предложи орган надлежан за утврђивање акта.

 Чланом 52 г. Статута Града Ниша прописано је да Градско веће организује јавну расправу, одређује начин спровођења, место и време трајања јавне расправе, упућује јавни позив грађанима, удружењима, стручној и осталој јавности, за учешће у јавној расправи који се објављује на интернет презентацији Града и на други погодан начин, а уз јавни позив обавезно се објављује програм спровођења јавне расправе, као и нацрт акта који је предмет јавне расправе, као и да се о току јавне расправе сачињава извештај који садржи све предлоге и сугестије изнете у јавној расправи, као и ставове органа надлежног за припрему предлога акта о поднетим предлозима и сугестијама са образложењем разлога за њихово прихватање, односно неприхватање.

Разлог за доношење закључка односи се на потребу спровођења прописаних процедура и поступака, који се односе на доношење Одлукe o накнади за коришћење природног лековитог фактора и упознавању грађана са истом.

НАЧЕЛНИЦА

ГРАДСКЕ УПРАВА ЗА ФИНАНСИЈЕ

Нина Илић